tartuNLP/wikipedia-smugri-20251201 huggingface dataset:
P-tolueenisulfonyylimetyyli-isosyanidi

p-tolueenisulfonyylimetyyli-isosyanidi (C9H9NO2S) on isosyanideihin kuuluva aromaattinen orgaaninen yhdiste. Yhdistettä käytetään reagenssina orgaanisen kemian synteeseissä.
Ominaisuudet, valmistus ja käyttö.
Huoneenlämpötilassa p-tolueenisulfonyylimetyyli-isosyanidi on väritöntä kiteistä ainetta. Yhdiste liukenee niukasti esimerkiksi veteen ja alkoholeihin. Enemmän aine liukenee esimerkiksi tetrahydrofuraaniin, etyyliasetaattiin ja kloroformiin. p-tolueenisulfonyylimetyyli-isosyanidi reagoi useilla synteettisesti hyödyllisillä tavoille. Se reagoi ketonien kanssa joko tyydyttyneiksi tai tyydyttymättömiksi nitriileiksi. Erityisen käyttökelpoinen p-tolueenisulfonyylimetyyli-isosyanidi on heterosyklisten yhdisteiden, esimerkiksi pyrrolien, indolien, kinoliinien ja oksatsolien valmistuksessa.
p-tolueenisulfonyylimetyyli-isosyanidin valmistuksen ensimmäisessä vaiheessa natrium-p-tolueenisulfinaatti reagoi formaldehydin ja formamidin kanssa muodostaen aromaattisen formamidijohdannaisen. Seuraavan vaihe on veden eliminaatio fosgeenin avulla, jolloin muodostuu p-tolueenisulfonyylimetyyli-isosyanidia.
p-tolueenisulfonyylimetyyli-isosyanidi on hyvin yleisesti käytetty reagenssi orgaanisen kemian synteeseissä. Sitä käytetään esimerkiksi lääkeaineiden ja maatalouskemikaalien valmistuksessa.
Suomen urheilu 1922

Suomen urheilu 1922 käsittelee vuoden 1922 merkittäviä uutisia ja tapahtumia suomalaisessa urheilussa.
Sarqan

Sarqan () on kaupunki ja Sarqanin piirin hallinnollinen keskus Jetısun alueella Kazakstanissa. Se sijaitsee samannimisen joen varrella Džungarian Alataun pohjoispuolella 147 kilometriä alueen pääkaupungista Taldyqorğanista koilliseen. Kaupungissa oli 17 642 asukasta vuonna 2025.
Venäjältä muuttaneet siirtolaiset perustivat Sarqanin vuonna 1870. Se oli sokerijuurikassovhoosin keskus vuosina 1961–1997, ja vuonna 1968 siitä tuli kaupunki.
Sarqanin piirissä viljellään viljaa, sokerijuurikasta ja vihanneksia. Kaupungin kautta kulkee Taldyqorğanin ja Semein välinen maantie. Siellä sijaitsee Džungarian Alataun kansallispuiston hallinto.
Sappankesalpinia

Sappankesalpinia eli sappanpuu ("Caesalpinia sappan"), on Aasiassa kasvava hernekasveihin kuuluva pienikokoinen ikivihreä puu.
Sappankesalpinia on pienikokoinen, noin 6-10 m korkea puu. Sen lehdet ovat 30–45 cm pitkät, ja niissä on 7–13 paria vastakkaisia 8–12 cm pitkiä ja 1–2 cm leveitä lehdyköitä. Keltaiset, noin 1.5 cm hiukan kellomaiet kukat kasvavat ryppäinä. Palko on punaruskea, kiiltävä, noin 7 cm pitkä ja siinä on 3 tai 4, vaaleanruskeaa hieman litistynyttä pitkulaista siementä.
Sappankesalpinia sisältää brasiliinia, joka antaa sille punaisen värin. Sappankesalpiniaa käytetään kankaiden väriaineiden sekä elintarvikkeiden ja juomien, kuten viinin ja lihan, väriaineiden valmistukseen. Sitä käytetään myös perinteisessä lääketieteessä, missä se tunnetaan antioksidanttisista, tulehdusta ehkäisevistä ja syöpää ehkäisevistä ominaisuuksistaan. Sappankesalpinian on havaittu sisältävän erilaisia bioaktiivisia yhdisteitä, kuten brasiliinia, braseiinia, sappanikalkonia ja protosappaniini A:ta. Sappanpuuta on käytetty lääkkeenä useiden sairauksien, kuten ruoansulatuskanavan ongelmien, hengitystieinfektioiden ja iho-ongelmien, hoitoon. Tutkimukset ovat myös viitanneet siihen, että sappankesalpinialla voi olla käyttöä syövän ehkäisyssä.
Jääkiekon Maakuntasarja 1960–1961

Jääkiekon Maakuntasarja kaudella 1960-1961 pelattiin 14:ssä maantieteellisesti jaetussa lohkossa. Lohkovoittajat etenivät Suomensarjan nousukarsintaan. 
Nousukarsinta.
A-lohko.
Vaasan Tornado suljettiin sarjasta, koska se luovutti viimeisen ottelunsa.
Suomen urheilu 1921

Suomen urheilu 1921 käsittelee vuoden 1921 merkittäviä uutisia ja tapahtumia suomalaisessa urheilussa.
Üşaral

Üşaral () on kaupunki ja Alakölin piirin hallinnollinen keskus Jetısun alueella Kazakstanissa. Se sijaitsee Tentekjoen varrella 300 kilometriä alueen pääkaupungista Taldyqorğanista koilliseen. Kaupungissa oli 20 699 asukasta vuonna 2025.
Üşaral on saanut alkunsa vuonna 1871 perustetusta Stepanovkan kylästä. Siitä tuli piirikeskus vuonna 1928 ja kaupunki vuonna 1984. Üşaralissa toimi 1970-luvun alusta lähtien Neuvostoliiton ilmavoimien tukikohta. Sen MiG-27-hävittäjät siirrettiin pois vuonna 1992 ja helikopterit vuonna 2013. Üşaralin lentokentän kaakkoispuolella on toinen lentokenttä, joka toimii rajavartioston Mi-8-helikopterien tukikohtana.
Kaupungin kautta kulkee Almatysta Semeihin ja Öskemeniin johtava maantie. 13 kilometrin päässä kaupungista sijaitsee Beskölin rautatieasema. Üşaralin lentokentältä on säännöllisiä lentoja Almatyyn ja Astanaan.
Verner Söderberg

Fredrik Fritjov Verner Söderberg (4. lokakuuta 1872 Kalmar, Ruotsi –11. joulukuuta 1932) oli ruotsalainen journalisti ja historioitsija. Hän oli 1902–1904 historian dosenttina Uppsalan yliopistossa, vuodesta 1902 "Stockholms dagblad" -lehden ulkomaanosaston toimittaja, vuodesta 1921 "Aftonbladet" -lehden päätoimittaja. Hän osallistui ruotsalaisen tietosanakirjan "Nordisk familjebokin" toimittamiseen ja kirjoitti siihen useimmat Britannian ja Yhdysvaltojen historiaa koskevat artikkelit ja samoista aiheista kokoomateokseen "Gleerupska biblioteket". Hän toimi myös kansanvalistustyön alalla sekä kirjailijana että luennoitsijana.
Söderberg tuli filosofian kandidaatiksi Uppsalan yliopistosta 1895, filosofian tohtoriksi 1903.
Pyry Vilhunen

Pyry Vilhunen (s. 3. joulukuuta 2006 Turku) on suomalainen jääkiekkopuolustaja, joka edustaa SM-liigajoukkue Turun Palloseuraa. Hänellä on juniorisopimus ja hän on pelannut pääasiassa seuran U20-joukkueessa, jonka varakapteenina Vilhunen toimii.
Ura.
Vilhunen on Turun Kisa-Veikkojen kasvatti. Hän siirtyi juniorina sittemmin Tutoon, jonka U16-joukkueen tehokkain puolustaja Vilhunen oli kaudella 2021–2022 tehoilla 5+10=15. Kaudeksi 2022–2023 hän siirtyi Turun Palloseuran U18-joukkueeseen. Kaudella 2023–2024 Vilhunen voitti U20 SM-hopeaa.
Kaudeksi 2025–2026 Vilhunen nimettiin TPS:n U20-joukkueen varakapteeniksi. Hän nousi kesällä 2025 myös seuran SM-liigajoukkueen harjoitusrinkiin. Vilhunen teki liigadebyyttinsä kauden 2025–2026 kymmenennellä kierroksella 4. lokakuuta 2025 Mikkelin Jukureita vastaan, kun Ruben Rafkin joutui pelikieltoon. Hänet merkittiin TPS:n seitsemänneksi puolustajaksi. Vilhunen sai ottelussa jääaikaa 10.31 minuuttia ja hänelle merkittiin teholukema –1.
Can’t Tame Her

Can’t Tame Her on ruotsalaisen laulaja Zara Larssonin kappale hänen neljänneltä studioalbumilta "Venus" (2024). Kappale julkaistiin albumin ensimmäisenä singlenä 26. tammikuuta 2023 Sommer Housen ja Epic Recordsin kautta. Kappaleen on kirjoittanut Larsson, MNEK, Karl Ivert ja Kian Sang sekä tuottanut ruotsalaisen tuottajaduo MTHR.
Taustaa ja markkinointi.
Joulukuun 2022 alussa Larsson alkoi julkaisemaan pätkiä kappaleesta Tiktokissa ja Twitterissä. Official Charts Company kutsui kappaletta ”poreilevaksi 80-luvun syna-hitiksi”, joka kuulostaa ”mahtavalta mash-upilta The Weekndin jättihitistä ”Blinding Lights” ja Ava Maxin unohdetusta kappaleesta ”Maybe You’re the Problem””. Larsson julkisti kappaleen julkaisupäivän 12. tammikuuta 2023 sosiaalisen median tileillään. 
Larsson esitti kappaleen ensimmäistä kertaa livenä ruotsalaisessa P3 Guld -palkintogaalassa 27. tammikuuta 2023. 
Sävellys ja sanoitukset.
”Can’t Tame Her” -kappaletta vievät eteenpäin 1980-luvun inspiroimat syntetisaattorit. "Billboard" -lehden haastattelussa Larsson kertoi, että kappale on ”ehdottomasti poppia” ja ”bängeri, joka osuu suoraan kasvoihin”.
Kappaleen sanat kuvailevat itsenäistä ja hauskanpidosta nauttivaa naista, joka tekee mitä haluaa. Larsson kertoi, että inspiraatio kappaleelle tuli ihmisten käsityksestä julkisuuden henkilöistä, ja siitä miten heidät rajataan käyttäytymään tietyillä tavoilla.
Musiikkivideo.
Kappaleen musiikkivideo julkaistiin myös 26. tammikuuta 2023. Video näyttää Larssonin ”yhteenotossa hänen villin puolen kanssa”. Se kuvattiin Prahassa.
Jetısu

Jetısu (, ) on historiallis-maantieteellinen alue Kazakstanin kaakkoisosassa. Se rajoittuu pohjoisessa Balqaşjärveen, koillisessa Sasyqköliin ja Alaköliin, kaakossa Džungarian Alatauhun ja etelässä Tienšanin pohjoisiin vuoristoihin. Nimitys Jetısu tulee alueen seitsemästä joesta, jotka ovat Ili, Qaratal, Büien, Aqsu, Lepsı, Basqan ja Sarqan. Historiallisessa kirjallisuudessa Jetısuksi kutsutaan usein laajempaa aluetta, joka käsittää myös Şujoen laakson.
Jetısu on yksi Keski-Aasian historiallisista keskuksista. Ennen ajanlaskun alkua siellä asuivat sakat ja ajanlaskun alussa wusunit. 500-luvulla alueella muodostui Länsiturkkilainen kaanikunta ja 700-luvulla tyrgešien ja karlukkien valtakunnat. 900-luvun lopulta lähtien alue kuului Karakhanidien ja 1130-luvulta Karakitain valtakuntiin. Mongolit valloittivat Jetısun 1200-luvun alussa, ja 1500-luvulla siellä muodostui kazakkien heimoliitto Vanhempi jüz.
Venäjä valtasi alueen 1800-luvun puolivälissä, ja vuonna 1867 siitä muodostettiin Semiretšjen alue. 1920-luvulta lähtien alue kuuluu Kazakstaniin sekä osittain Kirgisiaan.
End of Time (Zara Larssonin kappale)

End of Time on ruotsalaislaulaja Zara Larssonin kappale hänen neljänneltä studioalbumilta "Venus" (2024). Kappale julkaistiin albumin toisena singlenä 19. toukokuuta 2023 Sommer Housen ja Epic Recordsin kautta. Sen on kirjoittanut Rick Nowels ja Casey Smith sekä tuottanut Austin Corona, Danja ja Nowels.
Sävellys ja sanoitukset.
Lehdistötiedote kuvaili kappaletta ”osittain sinfoniseksi voimaballadiksi, osittain dystooppiseksi tanssihitiksi”, ja sen sanottiin saaneen inspiraationsa "Loud" -kauden Rihannasta ja Abbasta. Larsson itse kuvaili kappaletta ”tanssittavaksi” ja ”popiksi”. Sen sanoitukset käsittelevät menneiden traumojen voittamista löytämällä voimaa nykyhetkestä.
Musiikkivideo.
”End of Time” -kappaleen musiikkivideo julkaistiin 19. toukokuuta 2023. Larsson kuvaili videota omaksi ”versiokseen ikuisesta rakkaustarinasta”. Videolla hän tapaa nuoremman versionsa itsestään ja ”jakaa tälle viisautta”, mitä "Clash" -lehti kuvaili ”visuaaliseksi terapiaksi”.
On My Love

On My Love on ruotsalaislaulaja Zara Larssonin ja ranskalaisen DJ David Guettan kappale Larssonin neljänneltä studioalbumilta "Venus" (2024). Kappale julkaistiin albumin kolmantena singlenä 15. syyskuuta 2023 Sommer Housen ja Epic Recordsin kautta. 
Taustaa ja sävellys.
Larsson ilmoitti kappaleesta sosiaalisessa mediassa 7. syyskuuta 2023. Hän kertoi, että kappale käsittelee ihmissuhteita, joiden vuoksi ”olisi valmis antamaan kaikkensa”. Hän jätti avoimeksi, puhutaanko kappaleessa ”platonisesta suhteesta”, rakkaudesta perheenjäsentä kohtaan vai romanttisesta rakkaudesta, mutta sen keskiössä on henkilö, joka tuo ”puhdasta iloa”. Julkaisun yhteydessä Larsson omisti kappaleen Hanna -siskolleen. ”On My Love” -kappaletta on kuvailtu ”Ibiza-valmiiksi hymniksi, jossa on ripaus ruotsalaista melankoliaa”.
Musiikkivideo.
Kappaleen mukana julkaistu musiikkivideo julkaistiin 15. syyskuuta ja sen ohjasi Mutant-duo yhdessä Larssonin kansssa. Se toimii ”kunnianosoituksena” Larssonin läheiselle suhteelle sisareensa. Video alkaa nuoren Larssonin esitellessä siskonsa, joka ilmestyy pyöräilykypärä päässä. Videossa siirrytään nykyhetkeen, joka näyttää sisarukset ajamassa moottoripyöriä ja uimassa ystävien kanssa.
Hellfest

Hellfest on vuonna 2006 perustettu rockfestivaali Ranskassa, joka painottuu metallimusiikkiin. Tapahtuma on perustettu Furyfestin loputtua. Tapahtuma pidetään Clissonissa ja neljän päivän aikana tapahtumassa vierailee . Vuonna 2022 tapahtumassa kävi päivittäin seitsemän päivän aikana. 2022 tapahtuma oli kahtena peräkkäisenä viikonloppuna covid tauon jälkeen. Yleensä Hellfest on vain torstaista-sunnuntaihin jolloin päiväkävijämäärä noin 35000/päivä. Esiintyjiä vuosittain n. 170 kuudella lavalla neljän päivän aikana.
Ascension (Paradise Lostin albumi)

Ascension on brittiläisen goottimetalliyhtye Paradise Lostin 17. studioalbumi, joka julkaistiin 19. syyskuuta 2025 Nuclear Blastin kautta. Albumi on yhtyeen ensimmäinen viiteen vuoteen ja sen tuottajana toimi kitaristi Gregor Mackintosh. Yhtyeen laulaja Nick Holmes on todennut albumin olevan "tulikuuma tuskan virtain kulkue, voimakas surun täyttämä kävely läpi kieroutuneen maailman, jossa loistavat voitot ja surulliset tragediat kohtaavat."
Safaricom

Safaricom PLC on kenialainen matkapuhelinoperaattori. Yhtiö on perustettu vuonna 1997 ja sen kotipaikka on Nairobi.
Safaricom on perustettu alkujaan Telkom Kenyan tytäryhtiöksi. Toukokuussa 2000 Vodacom Group osti 40 prosentin osuuden yhtiöstä. Vuonna 2008 yhtiön osakeannin myötä 25 prosentin osuus yhtiön osakkeista vietiin pörssiin. Safaricom oli loppukesällä 2025 pörssiarvoltaan suurin Nairobin arvopaperipörssissä listatuista yrityksistä (1 041,70 mrd. KES, eli noin 6,948 mrd EUR, 1.8.2025)
Jimmy Lee Gray

Jimmy Lee Gray (1948-1983) oli yhdysvaltalainen murhaaja, raiskaaja ja kuolemaantuomittu. Hän murhasi 16-vuotiaan Elda Louise Princen vuonna 1968 ja 3-vuotiaan Deressa Jean Scalesin vuonna 1976. Hänet teloitettiin kaasukammiossa.
Rikokset.
Vuonna 1968 19-vuotias Gray murhasi silloisen tyttöystävänsä, 16-vuotiaan Elda Princen, Arizonan osavaltiossa. Hänet tuomittiin vähintään 20 vuoden vankeuteen, josta hän suoritti vankilatuomiota 7 vuotta.
Ollessaan koeajalla vuonna 1976 Gray raiskasi ja murhasi 3-vuotiaan Deressa Scalesin, josta hän sai kuolemanrangaistuksen. 
Grayn äiti tuomitsi poikansa teot ja vetosi Mississippin osavaltioon teloituksen puolesta. 
Teloitus.
Gray oli yksi 35:stä kaasukammiossa teloitetusta tuomitusta Mississippin osavaltiossa. Grayn teloitusta pidettiin epäonnistuneena: katsojat poistettiin etuajassa, sillä teloitus kesti pitkään ja Gray vaikutti olevan tuskissaan. Tapaus vaikutti osaltaan kaasukammioteloituksen muutoksiin lainsäädännössä ja sen poistumiseen vaihtoehtoisena teloitusmuotona vuonna 1998.
UFC 318

UFC 318: Holloway vs. Poirier 3 oli vapaaottelutapahtuma, joka järjestettiin 20. heinäkuuta 2025 New Orleansissa. Tapahtuman pääottelussa Max Holloway puolusti BMF-vyötään Dustin Poirieria vastaan. 
Lähteet.
https://www.ufc.com/event/ufc-318
https://mmajunkie-eu.usatoday.com/story/sports/ufc/2025/07/20/ufc-318-post-event-facts-max-holloway-all-time-wins-record/85268191007/
Kenian rautatiet

Kenian rautatiet (, tai Kenya Railways, lyhennys KRC) on vuonna 1978 perustettu Kenian kansallinen rautatieyhtiö. Tämä valtionyhtiö perustettiin Itä-Afrikan yhteisön hajoamisen (1977) seurauksena tammikuussa 1978.
Historia.
KRC syntyi kun aiemmin Itä-Afrikan maissa rautatietoimintaan hoitaneen East African Railways and Harbours Corporation -yhtiön (1948–1977) omaisuus jaettiin uusien valtioiden kesken. Rautateiden historia Keniassa uloittuu kuitenkin huomattavasti edeltäjäyhtiötä varhaisemmaksi. Brittiläinen siirtomaahallinto rakensi ensimmäisen rautatien vuosina 1896–1901. Vuonna 1899 metrin levyisenä toteutetun Ugandan rautatien (Unganda Railway) rakentaminen saavutti jo maasaiden asuttaman Nyrobin, joka myöhemmin nimettiin Nairobiksi.
You Love Who You Love

You Love Who You Love on ruotsalaisen laulaja Zara Larssonin kappale hänen neljänneltä studioalbumilta "Venus" (2024). Kappale julkaistiin albumin neljäntenä singlenä 19. tammikuuta 2024 Sommer Housen ja Epic Recordsin kautta. 
Taustaa.
Larsson julkaisi albumilta singlet ”Can’t Tame Her”, ”End of Time” ja yhteistyökappaleen David Guettan kanssa, ”On My Love”. ”You Love Who You Love” -kappaleen ovat tuottaneet MTHR, MNEK ja MNEK. Larssonin mukaan kappale kirjoitettiin alun perin pride-tapahtuman aikaan ja sai inspiraationsa keskusteluista rakkauden vapaudesta, oikeudesta rakastaa ketä tahansa. samalla tunnustaen, ettei rakkaus aina ole järkevää. Hän kertoi: ”Meillä kaikilla on se ystävä tai olemme itse olleet se ystävä, joka palaa aina takaisin jonkun luo, vaikka tietää sen olevan huonoa. 'You Love Who You Love' kertoo siitä hetkestä, kun on aika sanoa: nyt riittää.”
Larsson kertoi, että kappale käsittelee myrkyllisiä ihmissuhteita, erityisesti taipumusta pysyä jonkun kanssa, joka selvästi ei ole oikea. Hän halusi huomioida LGBTQIA+ -yleisönsä, mutta välttää saarnaavan sävyn; sen sijaan hän lähestyi teemaa henkilökohtaisesti ja ironisesti. Larsson korosti myös, että popmusiikilla on syvä yhteys queer-kulttuuriin, ja että sen voima piilee pakenemisessa, itseilmaisussa ja voimaantumisessa.
Musiikkivideo.
Musiikkivideolla Larsson esittää panttiliikkeen omistajaa, joka myy asiakkaalle ”I’m Sorry” () -kaulakorun ja viilentää itseään rahaseteleillä. Videolla vuorottelevat kohtaukset, joissa hän työskentelee liikkeessä, laulaa karaokea ja tanssii toimistossa.Visuaalinen tyyli tukee kappaleen tarinaa, joka kertoo ystävästä, joka ei suostu jättämään myrkyllistä suhdetta.
Equity Group Holdings

Equity Group Holdings on kenialainen pankkikonserni ja pörssinoteerattu rahoitusalan holdingyhtiö. Yhtiön pääkonttori sijaitsee Nairobissa. Yhtiö lukeutui elokuun 2025 alussa pörssiarvoltaan viiden suurimman Nairobin arvopaperipörssissä listatun yrityksen joukkoon (190,57 mrd. KES, 1.8.2025).
Alexandru Tomescu

Alexandru Ioan Tomescu on taustaltaan romanialainen tietojenkäsittelytieteilijä, joka työskentelee apulaisprofessorina Helsingin yliopiston tietojenkäsittelytieteen laitoksella. Hän johtaa englanninkielistä Graph Algorithms and Bioinformatics -tutkimusryhmää. Ryhmä tutkii laskennallisia menetelmiä, ja kehittää toimivia, tehokkaita algoritmeja, joilla todellisia bioinformatiikan ongelmia ja tehtäviä kuten a voidaan mallintaa. Tutkimusryhmä on kehittänyt ja myös jakaa kehittämiään ohjelmia, joita voidaan käyttää bioinformatiikan alalla.
Tomesscu on väitellyt italialaisessa Udinen yliopistossa (Ph.D., 2012). Hänen monografiana julkaistu englanninkielinen väitöskirjansa oli otsikoitu "Sets as Graphs".
Hän on voittanut tutkimusryhmälleen miljoonaluokan rahoitukset esimerkiksi Euroopan tutkimusneuvostolta: ERC Starting Grant (1,5 milj.€) ja ERC Consolidator Grant (2,0 milj.€)
Timo Korkeamäki

Timo Pekka Korkeamäki (25. syyskuuta 1966 Vaasa) on suomalainen taloustieteilijä (KTT), joka toimii Aalto-yliopiston kauppakorkeakoulun dekaanina (2020–2025).
Korkeamäki tuli ylioppilaaksi Isonkyrön lukiosta (1985). Hän opiskeli Yhdysvalloissa Etelä-Carolinan osavaltion Columbiassa sijaitsevassa Etelä-Carolinan yliopistossa, ja väitteli siellä taloustieteen tohtoriksi (Ph.D., 2001). Englanninkielisen väitöskirjatutkimuksen otsikkona oli "An Analysis of Call Protection Features in Convertible Securities".
Ennen Aalto-yliopiston professuuria, Korkeamäki työskenteli rahoituksen professorina (2008–2019) ruotsinkielisessä Svenska handelhögskolan -kauppakorkeakoulussa (Hanken). Hankenia ennen hän oli yhdysvaltalaisen Gonzaga Universityn rahoituksen professori.
Uglev

Uglev on taajama Struerin kunnassa Tanskassa. Taajamassa oli 206 asukasta vuoden 2025 alussa.
Bjerreby

Bjerreby on taajama Svendborgin kunnassa Tanskassa. Taajamassa oli 337 asukasta vuoden 2025 alussa.
Gudbjerg

Gudbjerg on taajama Svendborgin kunnassa Tanskassa. Taajamassa oli 472 asukasta vuoden 2025 alussa.
Gudme

Gudme on taajama Svendborgin kunnassa Tanskassa. Taajamassa oli 906 asukasta vuoden 2025 alussa.
Hesselager

Hesselager on taajama Svendborgin kunnassa Tanskassa. Taajamassa oli 828 asukasta vuoden 2025 alussa.
Hundstrup

Hundstrup on taajama Svendborgin kunnassa Tanskassa. Taajamassa oli 239 asukasta vuoden 2025 alussa.
Kirkeby

Kirkeby on taajama Svendborgin kunnassa Tanskassa. Taajamassa oli 565 asukasta vuoden 2025 alussa.
Ville Arkiomaa

Ville Arkiomaa (s. 25. maaliskuuta 2005 Vantaa) on suomalainen jääkiekkopuolustaja, joka edustaa SM-liigajoukkue Kiekko-Espoota. Hän laukoo oikealta. Arkiomaalla on juniorisopimus ja hän on pelannut pääasiassa seuran U20-joukkueessa.
Ura.
Seuraura.
Arkiomaa on KJT:n kasvatti. Hän siirtyi kaudeksi 2021–2022 Helsingin IFK:n U18-joukkueeseen, jossa Arkiomaa voitti seuraavan kauden 2022–2023 päätteeksi SM-pronssia.
Kaudeksi 2025–2026 Arkiomaa siirtyi Kiekko-Espoon U20-joukkueeseen. Hän teki seurassa SM-liigadebyyttinsä runkosarjan kymmenennellä kierroksella 4. lokakuuta 2025 Oulun Kärppiä vastaan, kun Joni Jurmo ja Kasper Kulonummi joutuivat sivuun. Arkiomaa merkittiin Kiekko-Espoon kolmospuolustajapariin Aleksi Laakson viereen. Hän sai ottelussa jääaikaa 12.46 minuuttia ja hänelle merkittiin teholukema –2.
Maajoukkueura.
Arkiomaa on pelannut neljä poikien maaottelua.
Yksityiselämä.
Arkiomaan isä Tomi pelasi omalla urallaan hyökkääjänä II-divisioonassa. Hänen setänsä Tero Arkiomaa pelasi urallaan hyökkääjänä pudotuspelit mukaan lukien yhteensä 488 SM-liigaottelua KalPassa, JoKP:ssa, SaiPassa, Lukossa ja Ässissä. Tero loi pääsarjauraa myös Saksassa, Britanniassa ja Itävallassa. Villen serkku Eetu-Ville Arkiomaa pelasi urallaan hyökkääjänä yhteensä 84 SM-liigaottelua HPK:ssa ja Bluesissa sekä loi uraa myös Itävallassa, Tanskassa ja Saksassa.
Ville Arkiomaa valmistui ylioppilaaksi Mäkelänrinteen lukiosta syksyllä 2024.
Landet

Landet on taajama Svendborgin kunnassa Tanskassa. Taajamassa oli 287 asukasta vuoden 2025 alussa.
Lundby (Svendborg)

Lundby on taajama Svendborgin kunnassa Tanskassa. Taajamassa oli 271 asukasta vuoden 2025 alussa.
Lundeborg

Lundeborg on taajama Svendborgin kunnassa Tanskassa. Taajamassa oli 431 asukasta vuoden 2025 alussa.
Bengt Hasselrot

Bengt Hasselrot (1910–1974) oli ruotsalainen kielitieteilijä, joka toimi romaanisten kielten professorina Kööpenhaminan yliopistossa vuosina 1946–1950 ja Uppsalan yliopistossa 1959–1972. Hän tutki erityisesti ranskan kielen murteita, sananmuodostusta ja stilistiikkaa.
Brouzet-lès-Quissac

Brouzet-lès-Quissac () on kunta Ranskan eteläosassa Gardin departementissa Oksitanian alueella. Se sijaitsee noin 42 kilometriä Montpellierin kaupungista pohjoiseen.
Brouzet-lès-Quissacin ensimmäinen maininta on vuodelta 957, ja kylän keskustassa oleva Saint-Vincentin kirkko on mainittu jo 1000-luvulla. Kirkko tuhoutui 1500-luvun uskonsotien aikana, mutta se kunnostettiin vuonna 1615. Kirkko ryöstettiin uudelleen vuonna 1622 ja restauroitiin useita vuosikymmeniä myöhemmin. Nykyisen muotonsa kirkko sai 1800-luvulla.
Gustaf Lagerbjelke

Gustaf Lagerbjelke (6. lokakuuta 1817 Tukholma – 6. maaliskuuta 1895 Tukholma) oli ruotsalainen kreivi ja poliitikko. Hän oli aatelissäädyn edustaja Ruotsin säätyvaltiopäivillä vuosina 1844–1866 (maamarsalkka 1862–1863 ja 1865–1866) ja kaksikamaristen valtiopäivien ensimmäisen kamarin jäsen 1867–1894 (puhemies 1867–1876 ja 1881–1891) sekä Södermanlandin läänin maaherra 1858–1888. Lagerbjelke kuului Kaarle XV:n lähipiiriin. Hän laati 1850-luvun alussa oman ehdotuksensa valtiopäiväjärjestelmän uudistamiseksi, joka ei kuitenkaan mennyt läpi.
Sasyqköl

Sasyqköl () on järvi Kazakstanissa Alakölin altaan luoteisosassa Abain ja Jetısun alueiden rajalla. Sen pinta-ala on 736 neliökilometriä, keskisyvyys 3,32 metriä, suurin syvyys 4,7 metriä ja tilavuus 2,43 kuutiokilometriä.
Tasapohjaiseen, ruoikkoa kasvavaan järveen virtaavat Tentek-, Qaraköl- ja Aijoet. Se laskee keväällä veden pinnan noustessa Qoşqarköljärveen ja sen kautta Alaköliin. Vedenpinnan vuosittainen vaihtelu on 0,65 metriä. Veden mineraalipitoisuus on 0,27–2,16 grammaa litrassa ja läpinäkyvyys 0,2–2,6 metriä. Vesi on kemialliselta koostumukseltaan hiilivetypitoista.
Järvessä on kahdeksan kalalajia kuten karppi, kuha ja ahven. Sen rannalla toimii piisamitila. Rantaruoikoissa elää sorsia, hanhia, joutsenia, haikaroita ja lokkeja sekä villisikoja, kettuja ja näätiä.
Karin Albihn

Karin Albihn (6. lokakuuta 1912 Tukholma – 4. syyskuuta 1974 Sigtuna) oli ruotsalainen näyttelijä.
Marko Etula

Marko Etula (9. heinäkuuta 1966 Lappajärvi – 28. lokakuuta 2018 Seinäjoki) oli suomalainen pesäpalloilija. Etula oli Alajärven Ankkurien kasvatti. Hän edusti Ankkureita suurimman osan urastaan, pelaten seuran edustusjoukkueessa kaudet 1987–1991. Etula edusti myös Oulun Lippoa kaudella 1986 ja Vimpelin Vetoa kausina 1992–1994.
Ura.
Marko Etula oli Alajärven Ankkurien kasvatti. Ensimmäisenä ammattiseurana hänellä kuitenkin oli Oulun Lippo, jota hän edusti kaudella 1986. Etula palasi Ankkureihin kaudeksi 1987, jossa hän voitti SM-hopeaa samana kautena.&lt;ref name="Tolonen/254-255"&gt;Tolonen 1994, s. 254–255.&lt;/ref&gt; Etula voitti Ankkurien kanssa SM-kultaa kausina 1988 ja 1989.&lt;ref name="Tolonen/256-263"&gt;Tolonen 1994, s. 256–263.&lt;/ref&gt; Ankkureissa Etulaa pidettiin luottopelaajana, jota pystyi peluuttamaan missä tahansa tilanteessa. Etula pelasi ulkopelissä enimmäkseen etukentällä. Sisäpelissä Etulan rooli vaihteli suuresti etenijän, vaihtajan ja kotiuttajan välillä. Etula siirtyi Vimpelin Vetoon kaudeksi 1992. Hän lopetti pesäpallouransa Vedossa kauden 1994 jälkeen, pelaamisen tullessa mahdottomaksi työelämän takia.
Yksityiselämä.
Marko Etulan vanhemmat olivat Martti ja Terttu Etula. Etulan veli Ari Etula on uransa päättänyt pesäpalloilija. Etula oli myös sukua pesäpalloilija Tuukka Etulalle.
Robert Glasse

Robert M. Glasse (k. 1. tammikuuta 1993 Bronx) oli yhdysvaltalainen antropologi.
Glasse syntyi Brooklynissä ja varttui Manhattanilla. Hän valmistui City College of New Yorkista vuonna 1951 ja sai tohtorin arvon Australian kansallisesta yliopistosta vuonna 1963. Hän opiskeli myös Adelaiden yliopistossa, Sydneyn yliopistossa ja Collège de Francessa. Glasse asui Papua-Uuden-Guinean hulien keskuudessa vuosina 1955–1960 ja julkaisi heidän käytännöistään kirjan "Huli of Papua" (1968). Hän palasi hulikansan pariin vuonna 1979 ja noteerasi kristinuskon saapumiseen liittyneet kulttuuriset muutokset. Glasse liittyi New Yorkin kaupunginyliopiston Queens Collegen henkilökuntaan vuonna 1965 ja jäi sieltä eläkkeelle professorina vuonna 1990.
Glasse kuului vuosina 1961–1963 ryhmään, joka tutki tappavaa neurologista kuru-tautia. Hän yhdisti etnografina silloisen vaimonsa Shirley Lindenbaumin kanssa kurun leviämisen forejen harjoittamaan ihmissyöntiin. Glasse oli myöhemmin 26 vuoden ajan naimisissa Bernadette Bucherin kanssa. Hän kuoli 63-vuotiaana syöpään Bronxin Calvary Hospitalissa.
The Exit 8

The Exit 8 (lyhemmin Exit 8) on Kotake Createn kehittämä vuonna 2023 julkaistu seikkailukävelysimulaatiopeli. Pelissä ollaan jumissa metroaseman käytävä -luupissa ja yritetään päästä 8-uloskäyntiin. Pelille on julkaistu VR-versio "The Exit 8 VR" ja seuraaja "Platform 8", jossa pitää selvitä viimeiseen junan vaunuun ja asemaan.
Pelaaminen.
Pelissä on on tarkoituksena painaa käytävä mieleen ja löytää tulevista samoista käytävistä jokin poikkeavuus. Jos sellainen löytyy, pitää palata taaksepäin ja jos ei löydy, niin eteenpäin. Jos menee väärään suntaan, joutuu aloittamaan alusta. Pelin läpäistäkseen pitää kulkea oikeaan suuntaan yhteensä yhdeksän kertaa (ensimmäinen on 0. kerta).
Saarikoski (Siikajoki)

Saarikoski on kylä Siikajoen kunnassa. Kylän alueella on asukkaita noin 200. Se sijaitsee noin 18 kilometriä kuntakeskuksesta Ruukista ja noin yhdeksän kilometriä Paavolan taajamasta itään, lähellä Siikalatvan ja Limingan kuntien rajoja. Kyläalueen halki virtaa Siikajoki. Nimen kylä on saanut Siikajoessa ollesta saaresta, mutta joen perkauksen yhteydessä saari louhittiin pois. 
Kylä kuului aiemmin vuoteen 1973 asti Paavolan kuntaan, jonka jälkeen Ruukin kuntaan vuoden 2006 loppuun asti.
Pääelinkeinona kylällä on maatalous ja sen ympärillä olevat liitännäiselinkeinot.
Saarikosken kylään lasketaan myös yhdystien 8090 varrella olevat Metsäperän ja Hartaanselän kulmakunnat. Hartaanselkä sijaitsee lähellä Limingan ja Siikalatvan, entisen Rantsilan kunnan rajoja. Nimi Hartaanselkä tulee pitkänomaisesta kangasselänteestä, joka sijaitsee Limingan kunnan etelälaidalla, lähellä Siikajoen (entisen Paavolan ja Ruukin) kunnan rajaa.
Bujan-luokka

Bujan-luokka (), eli projekti 21630, on Venäjän laivaston kolmen korvetin muodostama alusluokka, jotka valmistettiin Pietarissa. Alukset luovutettiin vuosina 2006 ("Astrahan") ja 2012 ("Volgodonsk" ja "Mahatškala"). Ne ovat Kaspian lippueessa. 
Vuodesta 2010 on Zelenodolskin telakka valmistanut 12 hieman suurempaa paranneltua Bujan-M-luokan alusta projektitunnuksella 21631. Kalibr-ohjuksin varustetut alukset on sijoitettu Mustanmeren ja Itämeren laivastoihin sekä Kaspianmeren lippueeseen.
YLE uutisoi 5. lokakuuta 2025, että Ukraina olisi vaurioittanut Bujan-M-luokan alusta Äänisjärvellä, kun Venäjä oli siirtämässä "Gradia" (runkonumero 575) Itämereltä Kaspianmerelle. Ukraina iski 28. elokuuta toiseen Bujan-M-luokan alukseen droonien avulla.
HMAS Success (OR304)

HMAS Success (viirinumero OR 304) oli Australian laivaston huoltoalus.
Valmistus.
Alus tilattiin Sydneystä Cockatoo Island Dockyardilta, missä köli laskettiin 9. elokuuta 1980. Alus laskettiin vesille 3. maaliskuuta 1984 Pyrmontissa kumminaan Australian kenraalikuvernöörin puoliso Lady Stephen ja otettiin palvelukseen 23. huhtikuuta 1986.
Palvelus.
Alus osallistui palveluksensa aikana vuonna 1991 Persianlahden sotaan ja 1999–2000 Itä-Timorin taisteluihin, joista se sai kunniamaininnan.
Alus poistettiin palveluksesta 29. kesäkuuta 2019.
Heikki Aikivuori

Heikki Juhani Aikivuori (vuoteen 1989 "Matala"; 12. joulukuuta 1942 Kemin maalaiskunta – 11. syyskuuta 2025 Oulu) oli suomalainen yritys- ja laboratorionjohtaja ja professori.
Aikivuori syntyi kirvesmies Eero Osvald Matalan ja keittäjä Adele Ellen Lääkön perheeseen. Hänen ensimmäinen puolisonsa vuodesta 1963 oli Taimi Annikki Vuoma, 1989 hän avioitui Anne Marja Aikkilan kanssa. Aikivuori tuli ylioppilaaksi Kemin lyseosta 1962 ja valmistui Oulun yliopistosta diplomi-insinööriksi 1968 ja tekniikan lisensiaatiksi 1986. 
Aikivuori oli Oulun kaupungin palveluksessa maaperäkartoittaja 1966–1968, Oy Yleisen insinööritoimiston projekti-insinööri ja työpäällikkö 1968–1971, Kemin kaupungininsinööri 1971–1973, Kemi-osakeyhtiön rakennuspäällikkö 1973–1981, Lapin Marmori Oy:n toimitusjohtaja 1978–1981 ja VTT:n rakennuslaboratorion vt. johtaja 1982–1987 ja sitten johtaja ja professori. VTT:n palveluksesta hän eläköityi 2001. Aikivuori toimi myös Oulun yliopiston assistenttina 1968 ja erikoisopettajana vuodesta 1973 ja Vaasan teknillisen oppilaitoksen erikoisopettajana 1970–1971. Hänellä oli lisäksi useita asiantuntija- ja luottamustehtäviä.
Suomi-sarjan kausi 2011–2012

Kausi 2011–2012 oli jääkiekon Suomi-sarjan 13. kausi. Mestaruuden voitti KeuPa HT.
Alkusarja.
Lohkojen neljä parasta loppusarjaan, neljä huonoiten sijoittuneet karsintasarjaan.
Loppusarja.
KeuPa HT, HC Kerava ja KOOVEE Mestis-karsintaan.
Karsintasarja.
Lohkojen kolme parasta seuraavaksi kaudeksi Suomi-sarjaan, 4. sijoittuneet jatkokarsintaan. Muut joukkueet II-divisioonaan seuraavaksi kaudeksi.
Morten Thorsrud

Morten Thorsrud (s. 1971) on norjalainen yritysjohtaja. Hän on toiminut Sampo-konsernin konsernijohtaja lokakuusta 2025 lähtien. Vuosina 2019–2025 Thorsrud oli Sampo-konserniin kuuluvan vahinkovakuutusyhtiö Ifin toimitusjohtaja. Thorsrudin aloittaessa Sammon konsernijohtajana myös Ifin johtaminen liitettiin osaksi konsernijohtajan vastuualuetta. Ifillä hän aloitti työt vuonna 2002 ja Sammolla vuonna 2006.
Vuosina 1996–2002 Thorsrud toimi neljässä eri virassa McKinsey &amp; Companyn Euroopan-haarassa. Muita hänen luottamustoimiaan ovat hallituksen jäsen Hastingsillä (2020–), hallintoneuvoston jäsen Euronextillä (2019–) ja muutama rooli Norjan finanssialan liitolla (2013–).
Thorsrud on koulutukseltaan kauppatieteiden maisteri, jollaiseksi hän valmistui vuonna 1996 Handelshøyskolenista.
Mariano Acosta

Mariano Acosta on asema Buenos Airesin Premetron varrella. Se avattiin 29. huhtikuuta 1987 Premetron avaamisen myötä. Asema sijaitsee Estadio Nueva Españan, Deportivo Español -jalkapallojoukkueen kotistadionin, vieressä.
Nicolás Descalzi (asema)

Nicolás Descalzi on asema Buenos Airesin Premetron varrella. Se avattiin 29. huhtikuuta 1987 Premetron avaamisen myötä. Asema sijaitsee Villa Luganon kaupunginosassa.
Asemaa kutsuttiin ennen nimellä Ministro Carrillo, mutta se nimettiin uudelleen vuonna 2003. Nykyinen nimi tulee samannimisestä tutkimusmatkailijasta.
Parque de la Ciudad

Parque de la Ciudad on asema Buenos Airesin Premetron varrella. Se avattiin 29. huhtikuuta 1987 Premetron avaamisen myötä. Asema sijaitsee lähellä Parque de la Ciudadin teemapuistoa.
Tällä asemalla voi vaihtaa Metrobus-bussijärjestelmän asemalle.
Pola (asema)

Pola on asema Buenos Airesin Premetron varrella. Se avattiin marraskuussa 2006. Asema sijaitsee Villa Luganon kaupunginosassa.
Presidente Illia (asema)

Presidente Illia on asema Buenos Airesin Premetron varrella. Se avattiin 29. huhtikuuta 1987 Premetron avaamisen myötä. Asema sijaitsee Villa Soldatin kaupunginosassa.
Asemalla voi vaihtaa mm. Belgrado Sur Line -metrolinjaan.
Somellera

Somellera on asema Buenos Airesin Premetron varrella. Se avattiin 29. huhtikuuta 1987 Premetron avaamisen myötä. Asema sijaitsee Villa Soldatin kaupunginosassa.
Asema sijaitsee lähellä Premetron tehdasta.
Ana Díaz (asema)

Ana Diaz on asema Buenos Airesin Premetron varrella. Se avattiin 29. huhtikuuta 1987 Premetron avaamisen myötä. Asema sijaitsee Polan ja Centro Civicon asemien välillä.
Ana María Janer (asema)

Ana Maria Janer on asema Buenos Airesin Premetron varrella. Se avattiin 29. huhtikuuta 1987 Premetron avaamisen myötä. Asema sijaitsee Villa Soldatin kaupunginosassa.
Aseman entinen nimi oli Fuerza Aerea, mutta nimi muutettiin vuonna 2003.
5192 Yabuki

5192 Yabuki (1991 CC) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty automaattisten planetaarioiden kehitykseen vaikuttaneen Hiroshi Yabukin (s. 1960) kunniaksi.
5193 Tanakawataru

5193 Tanakawataru (1992 ET) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty professori Wataru Tanakan (s. 1939) mukaan.
Balbastro

Balbastro on asema Buenos Airesin Premetron varrella. Se avattiin 29. huhtikuuta 1987 Premetron avaamisen myötä.
5194 Böttger

5194 Bottger (4641 P-L) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
Asteroidi on nimetty Johann Friedrich Böttgerin (1682-1719) mukaan.
Cecilia Grierson (asema)

Cecilia Grierson on asema Buenos Airesin Premetron varrella. Se avattiin 29. huhtikuuta 1987 Premetron avaamisen myötä. Asema sijaitsee Villa Soldatin kaupunginosassa. Se toimi kulkuvälineenä vuoden 2018 nuortenolympialaisiin.
Jessie

Jessie on pääasiassa englanninkielisissä maissa esiintyvä etunimi, joka esiintyy sekä naisilla että miehillä. Naisen nimenä se on alun perin ollut Jean-nimen diminutiivimuoto, mutta nykyisin se käsitetään usein myös muunnelmaksi nimestä Jessica. Miehen nimenä se on muunnos nimestä Jesse.
Nimi Jessie esiintyy harvinaisena myös Suomessa. Lokakuuhun 2025 mennessä se on Suomessa ollut noin 30–50 naisella ja 60–90 miehellä.
Centro Cívico

Centro Civico on asema Buenos Airesin Premetron varrella. Se avattiin 29. huhtikuuta 1987 Premetron avaamisen myötä. Asema sijaitsee Ana Diazin metroasemaa vastapäätä.
Escalada

Escalada on asema Buenos Airesin Premetron varrella. Se avattiin 29. huhtikuuta 1987 Premetron avaamisen myötä. Asema sijaitsee Villa Luganon kaupunginosassa.
Aseman entinen nimi oli Jumbo, mutta nimi vaihdettiin vuonna 2003.
Fátima (asema)

Fatima on asema Buenos Airesin Premetron varrella. Se avattiin vuonna 2000. Asema sijaitsee Villa Luganon kaupunginosassa.
Asema remontoitiin vuonna 2016.
10547 Yosakoi

10547 Yosakoi (1992 JF) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty suositun japanilaisen kansanmusiikkikappaleen mukaan, joka on tunnettu Kōchin prefektuurissa.
5195 Kaendler

5195 Kaendler (3289 T-1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on Sl-luokkaa (SMASSII).
Asteroidi on nimetty Johann Joachim Kaendlerin (1706–1775) mukaan.
5196 Bustelli

5196 Bustelli (3102 T-2) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on S-luokkaa (SMASSII).
Asteroidi on nimetty Franz Anton Bustellin (1723-1763) mukaan.
5197 Rottmann

5197 Rottmann (4265 T-2) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Friedrich Rottmannin (1797–1850) mukaan.
10546 Nakanomakoto

10546 Nakanomakoto (1992 FS1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty apulaisprofessori Makoto Nakanon (s. 1956) mukaan.
Rock en Seine

Rock en Seine on Ranskassa järjestettävä pop- ja rock-musiikin tapahtuma, joka järjestetään Domaine de Saint-Cloudissa. Tapahtumassa vierailee päivittäin . Tapahtuma on perustettu vuonna 2003 Pariisin ulkopuolella sijaitsevassa puistossa.
Fernández de la Cruz

Fernández de la Cruz on asema Buenos Airesin Premetron varrella. Se avattiin 29. huhtikuuta 1987 Premetron avaamisen myötä. Asema sijaitsee Villa Luganon kaupunginosassa.
10545 Källunge

10545 Kallunge (1992 EQ9) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty Gotlannissa sijaitsevan pienen taajaman mukaan.
10544 Hörsnebara

10544 Horsnebara (1992 DA9) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – . Asteroidin pyörähdysaika akselin ympäri on .
Asteroidi on nimetty Gotlannissa sijaitsevan kylän mukaan, joka syntyi Hörsne ja Bara kylien liitoksessa vuonna 1883.
10151 Rubens

10151 Rubens (1994 PF22) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty taidemaalari Peter Paul Rubensin (1577–1640) muistoksi.
10152 Ukichiro

10152 Ukichiro (1994 RJ11) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty fysiikan professori Ukichiro Nakayan (1900-1962) mukaan.
José Basualdo

José Horacio Basualdo (s. 20. kesäkuuta 1963 Campana, Buenos Airesin maakunta) on argentiinalainen ammattilaisuransa päättänyt jalkapalloilija, joka pelasi keskikenttäpelaajan pelipaikalla. Hän on pituudeltaan 177-senttimetrinen. Pelaajauransa jälkeen hän on toiminut muun muassa Universitarion, Ciencianon ja Universidad de Chilen valmentajana.
Basualdo pelasi kotimaansa lisäksi Saksassa ja Espanjassa. Hän voitti urallaan viidesti Argentiinan liigamestaruuden: kahdesti Vélez Sarsfieldin kanssa kausina 1993 ja 1995 sekä kolmesti Boca Juniorsin kanssa 1998, 1999 ja 2000. Lisäksi hän voitti molempien joukkueiden riveissä kerran Copa Libertadoresin ja Intercontinental Cupin.
Basualdo pelasi 31 ottelua Argentiinan A-maajoukkueessa. Hän pelasi kuusi ottelua vuoden 1989 Copa Américassa, josta Argentiina voitti pronssia. Hän pelasi joukkueensa kaikki seitsemän ottelua seuraavan vuoden MM-kilpailuissa. Argentiina eteni loppuotteluun, jossa se koki tappion Länsi-Saksalle. Basualdo pelasi yhden ottelun voitokkaassa vuoden 1993 Copa Américassa. Lisäksi hän pelasi yhden ottelun vuoden 1994 MM-kilpailuissa.
Edgardo Bauza

Edgardo Bauza (s. 26. tammikuuta 1958 Granadero Baigorria) on argentiinalainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on pituudeltaan 189-senttimetrinen. Pelaajauransa jälkeen hän on toiminut muun muassa Rosario Centralin, Vélez Sarsfieldin, Al-Nassrin ja São Paulon valmentajana.
Bauza voitti pelaajana Rosario Centralin riveissä kahdesti Argentiinan liigamestaruuden kausina 1980 ja 1987. Argentiinan lisäksi hän pelasi Kolumbiassa ja Meksikossa. Bauza pelasi kolme ottelua Argentiinan A-maajoukkueessa. Hän kuului joukkueen kokoonpanoon vuoden 1990 MM-kilpailuissa, joista Argentiina sai hopeaa loppuottelussa Länsi-Saksaa vastaan. Bauza ei kuitenkaan pelannut turnauksessa minuuttiakaan.
Luis Eyzaguirre

Luis Armando Eyzaguirre Silva (s. 22. kesäkuuta 1939 Santiago) on chileläinen ammattilaisuransa päättänyt jalkapalloilija, joka pelasi oikean laitapuolustajan pelipaikalla. Hän on pituudeltaan 169-senttimetrinen. Eyzaguirre pelasi 39 ottelua Chilen A-maajoukkueessa.
Eyzaguirre pelasi joukkueensa kaikki kuusi ottelua vuoden 1962 MM-kilpailuissa, joista Argentiina tuli kolmanneksi pronssiottelussa Jugoslaviaa vastaan. Lisäksi hän pelasi yhden ottelun seuraavissa MM-kilpailuissa. Eyzaguirre voitti Universidad de Chilen riveissä viidesti Chilen liigamestaruuden kausina 1959, 1962, 1964, 1965 ja 1967.
Minna Silver

Minna Silver (o.s. Vuorenpää, ent. Lönnqvist) (s. 18. heinäkuuta 1961) on suomalainen arkeologi, FT ja Oulun yliopiston dosentti, joka on toiminut arkeologina Museovirastossa ja Helsingin yliopistossa arkeologian opettajana sekä Turkissa arkeologian tenure track -professorina. Hän on kuulunut sekä Suomen Rooman- että Ateenan-instituutin tutkimusryhmään. Hän on johtanut Suomen Akatemian ja Helsingin yliopiston arkeologista projektia Syyriassa. Silverin tutkimusaloja ovat arkeologia ja historia. Metodisiin erityisaloihin kuuluvat kulttuuriperinnön säilyttäminen, paikkatietojärjestelmät ja kaukokartoitus.
Julkaisuja.
Ks. lisää Academia.edu ja Researchgate.net
Ecuadorin kansalaisuus

Ecuadorin kansalaisuus on laillinen suhde Ecuadorin tasavallan ja yksityishenkilön välillä. Maassa noudatetaan lähtökohtaisesti ius soli -periaatetta.
Kansalaisuuden saaminen syntymällä.
Syntyperäisiä ecuadorilaisia ovat sellaiset henkilöt, jotka ovat syntyneet Ecuadorin maaperällä. Myös sellaiset henkilöt, joiden vanhemmista vähintään yhdellä on Ecuadorin kansalaisuus lapsen syntyessä, tai jotka kuuluvat maan alkuperäisväestöön ja asuvat rajaseuduilla, lasketaan maan syntyperäisiksi kansalaisiksi. 
Kansalaisuuden saaminen hakemuksella.
Hakemuksen perusteella Ecuadorin kansalaisuus voidaan myöntää henkilölle, joka täyttää seuraavat ehdot:
Ecuadorissa vaadittu, pysyvällä olekeluluvalla vietetty, asumisaika on perustapauksissa kolme vuotta, mutta valtiottomilla ja pakolaisilla se lyhenee kahteen vuoteen.
Kaksoiskansalaisuus ja kansalaisuuden menettäminen.
Ecuador sallii kaksoiskansalaisuuden.
Ainoastaan hakemuksen perusteella kansalaisuutensa saaneet ecuadorilaiset voivat luopua kansalaisuudesta oma-aloitteisesti. Se voidaan myös poistaa tällaiselta henkilöltä, mikäli hän on saanut kansalaisuuden vilpillisesti, on uhaksi Ecuadorille tai oleskelee maan ulkopuolella yhtäjaksoisesti yli kolme vuotta ilman hyväksyttävää syytä.
Satakunnan derby

Satakunnan Derby on Derby-ottelu Satakunnan maakunnassa, jossa kohtaavat Porin Ässät ja Rauman Lukko Jääkiekon SM-Liigasta. Lukko ja Ässät kuuluvat samaan lohkoon, joka tarkoittaa, että ne pelaavat kuusi keskinäistä ottelua yhden Liigan runkosarjan aikana. Molemmat joukkueet osallistuvat myös vuosittaiseen Pitsiturnaukseen, jonka järjestäjänä toimii Lukko. Ässät ja Lukko ovat kohdanneet pudotuspeleissä kolme kertaa (1992, 1995 ja 2018), yhteensä viidessä ottelussa. Ässät on voittanut ne kaikki viisi.
Ottelut pelataan Isomäen- ja Kivikylän jäähalleilla. 
Tausta ja historia.
Pori ja Rauma ovat olleet kilpailuasetelmassa pitkään, sillä kaupungit sijaitsevat lähellä toisiaan ja ovat Satakunnan kaksi suurinta kaupunkia. Kilpailuasetelma on näkynyt myös urheilussa. Kaupunkien asukkaiden välillä on ollut pitkään perinnettä keskinäisestä naljailusta, ja kaupungit sijaitsevat molemmat Länsi-Suomen rannikolla.
Ensimmäinen Satakunnan derby pelattiin Raumalla 15. joulukuuta 1968, ja ottelu päättyi 3–3-tasapeliin. Ensimmäisen voiton otti Ässät helmikuussa 1969 lukemin 3–2. Vuonna 1978 Ässät voitti Lukon 17–3 ja eteni saman kauden päätteeksi mestaruuteen, kun taas Lukko sijoittui toiseksi viimeiseksi. Kolme Ässät-pelaajaa teki hattutempun pelissä.
Joukkueet ovat kohdanneet useaan otteeseen pudotuspeleissä. Vuoden 1992 puolivälierissä Ässät voitti ottelusarjan 2–0. Vuonna 1995 joukkueet pelasivat pronssiottelussa, jossa Ässät voitti 3–0. Vuoden 2018 pudotuspelien avauskierroksella Ässät voitti ottelusarjan 2–0.
Vuonna 2007 yhdessä ottelussa jaettiin yhteensä 233 rangaistusminuuttia, lukuunottaen kolme ottelurangaistusta.
Vuonna 2020 Ässien Otto Kivenmäki loukkaantui vakavasti Lukon David Němečekin päähän taklauksen seurauksena, mistä Němeček sai seitsemän ottelun pelikiellon. Joukkueiden kannattajaryhmät, kuten Ässien Pataljoona ja Lukon Raumam Boja, ovat olleet esillä useissa fanikulttuuriin liittyvissä kiistoissa 2000-luvulla.
Vuonna 2022 ruotsalainen C More tuotti neliosaisen dokumenttisarjan nimeltä "Satakunnan kiekkoheimot", joka käsitteli joukkueiden välistä kilpailua. Sarja julkaistiin MTV Katsomoon.
Satakunnan Winter Classic 2025.
Tammikuussa 2025 Ässät ja Lukko pelasivat kaksi ulkoilmaottelua Porissa. Tapahtuma sai nimekseen "Satakunnan" "Winter Classic" (viittauksena NHL Winter Classic:iin), ja ottelut kuuluivat Liigan runkosarjaan. Ne pelattiin Amiko-areenalla, joka toimii normaalisti Narukerän jääpallokenttänä. Tilapäiset katsomot mahdollistivat noin 9 000 katsojan kapasiteetin, ja tapahtuman budjetin kerrottiin ylittävän miljoona euroa. Tapahtuma oli ensimmäinen ulkoilmaottelu joukkueiden välillä 54 vuoteen.
D1 DANI

D1 DANI (oik. Henri Lempinen) on suomalainen rap-artisti.